[{"text_idx": "#000001", "text": "Oma reisi Mehhikos alustasin Cancunist, edasi viis teekond mind marsuudil Playa del Carmen - Tulum - Chichen Itza - Merida - Palenque - Puebla - Mexico City. Kui alustasin merea\u0308a\u0308rsest Quintana Roost, siis edasi viis mind teekond kahte Yucatani linna, mis asuvad sisemaal, ent pole rannast liiga kaugel (nt Progreso u 30 km Meridast). Seeto\u0303ttu on Yucatan absoluutselt mu lemmikpaik. Ei peagi vist mainima, et koloniseeritud Yucatani pealinnaks oli vo\u0303luv Merida, mille koloniaalarhitektuur vo\u0303lub ku\u0308lastajaid siiani."}, {"text_idx": "#000002", "text": "Ko\u0303igepealt so\u0303itsin bussiga Playa del Carmenist Chichen Itzasse, pilet oli muidugi pa\u0308ev varem a\u0308ra ostetud. Ja saabusin veidi enne kahteeist varemete juurde, targem oleks vo\u0303imalikult vara saabuda, et mitte kaasturistide hordide ka\u0308tte ja\u0308a\u0308da. Siiski olin u\u0308sna vara kohal ja turistidest rohkem ha\u0308irisid igasuguse budukauba mu\u0308u\u0308jad, kes karjusid, vehkisid ja oma savist jaaguaripillidega hirmsaid ha\u0308a\u0308li esile manasid."}, {"text_idx": "#000003", "text": "Siiski on arhitektuur Chichen Itzas lihsalt imeline ja umbes 220 peesone pilet pole tegelikult u\u0308ldse ro\u0308o\u0308vimine, mo\u0303nes heas muuseumis ka\u0308ies maksad ka rohkem kui umbkaudu 12 eurot, mis Itzas va\u0308lja tuli ka\u0308ia. Lisaks kui arvasin, et olen nu\u0308u\u0308d templid ja pu\u0308ha cenote a\u0308ra na\u0308inud, avastasin uue rajakese, mis viis veel uute ehitiste juurde. Imeline soe ilm, armsad iguaanid ja ka\u0308ega katsutav ajalugu. Mida ku\u0308ll kohapeal va\u0308ga katsuda ei tohi, sest na\u0308iteks ronimine templitel on nu\u0308u\u0308d keelatud. Varasemalt vo\u0303is julguse korral kasvo\u0303i Kukulkani pu\u0308ramiidi otsa ronida."}, {"text_idx": "#000004", "text": "Chichen Itzas kohtasin ka ainsaid eestlaseid reisi jooksul. Ja kui ma tavaliselt reisides oma rahvuskaaslastest va\u0308ga ei huvitu, siis ilmselgelt pidevalt hipaania keele prussimine oli mu su\u0308dame pehmeks teinud. Seega jagasime oma seniseid kogemusi ja soovitusi edasiseks. Meeldiv vahelduspala mehhiklaste kehvale inglise keelele ja minu kehvale hispaania keelele igal juhul!"}, {"text_idx": "#000005", "text": "Pu\u0308ha cenote, kuhu ha\u0308daaegadel ohverdati nii inimesi kui esemeid."}, {"text_idx": "#000006", "text": "Chichen Itzast la\u0308ksin bussiga otse Meridasse, kus pidin kohtuma oma vo\u0303o\u0303rustajatega, kelle olin leidnud kaudu. Esmalt sain kokku soravalt inglise keelt ra\u0308a\u0308kiva Josega, kes viis mind salbutes-id so\u0308o\u0308ma ja seeja\u0308rel kohtusin end vo\u0303o\u0303rustanud neiude Marja Jose ja Alejandraga, kes mulle tervitusjooki \u2013 Micheladat va\u0308lja tegid. Kohe selgus, et tegu on va\u0308ga toreda so\u0303pruskonnaga ja ja\u0308rgnevad na\u0308dal aega mo\u0308o\u0308dus nendega va\u0308ljas ka\u0308ies: muuseumides, na\u0308itustel, kontserditel ja nende pere/so\u0303pradega so\u0308o\u0308mas. Uueks kogemuseks oli ka vo\u0303rkkiiges magamine, nimelt Yucatani inmesed tavaliselt ei oma voodeid ja on harjunud magama vo\u0303rkkiikedes."}, {"text_idx": "#000007", "text": "Maria Josega ka\u0308isin va\u0308ga kihvtis muuseumis \u2013 Gran Museo del Mundo Maya, mis on pu\u0308hendatud peamiselt maiade minevikule ja ta\u0308napa\u0308evale. Muuseum pakub nii traditsioonilisi kui interaktiivseid na\u0308ituseid ja laseb ku\u0308lastajal kuulata maiade keelt, ise arvutada nende arvustussu\u0308steemi kohaselt jne. Samuti sattusime kohaliku kunstniku na\u0308ituse avamisele, mis ka\u0308sitles inimeste igapa\u0308evaelu ja olu."}, {"text_idx": "#000008", "text": "Et Merida on piirkonna pealinn, oli seal alati midagi toimumas. Parasjagu ka\u0308isid Merida pa\u0308evad, kus o\u0303htuti olid etendused, kontserdid (nii tradistioonilise laulu ja ooperiga kui reggaega) ja video mapping show-d vallutuse teemadel. Lisaks see, et linn ise pakatab muusikast ka pa\u0308eval ja va\u0308rviliste majade vahel seigeldes torkavad ninna ta\u0308navakaubitsejate toitude meelitavad lo\u0303hnad. U\u0308heks lemmikuks sai marquesita \u2013 crepp Nutella ja juustuga."}, {"text_idx": "#000009", "text": "U\u0308ks peamistest va\u0308ljakutest, kus pinkide juurde on ka adapteritele laadimispunktid ja muidugi vabalt leviv wifi."}, {"text_idx": "#000010", "text": "O\u0303htune ta\u0308nav on va\u0308rvikas ja u\u0308ldiselt inimesi ta\u0308is."}, {"text_idx": "#000012", "text": "Lo\u0303una so\u0303bra ja tema isaga. Pooltki sellest roast ei jaksanud a\u0308ra su\u0308u\u0308a (pasta, ahjukartul, s\u030cnitsel juustu ja singiga, oapasta kro\u0303psudega ja salat) pluss mandlipiima sarnane piimajook."}, {"text_idx": "#000013", "text": "Kahtlemata olid need kuus pa\u0308eva ta\u0308iesti unustamatud, nii et buss Palenquesse ei tundunud nii ahvatles vo\u0303i normaalselt vo\u0303iks!"}, {"text_idx": "#000018", "text": "Elu ja to\u0308o\u0308 va\u0308lismaal (65)"}, {"text_idx": "#000019", "text": "Reisijutud maalt ja merelt (407)"}, {"text_idx": "#000021", "text": "Miks osta reis Go Travelist?"}]